L 205/66 De Europæiske Fællesskabers Tidende 22.7.98 RÅDETS DIREKTIV 98/52/EF af 13. juli 1998 om udvidelse af direktiv 97/80/EF om bevisbyrde i forbindelse med forskelsbe- handling på grundlag af køn til at omfatte Det Forenede Kongerige Storbritan- nien og Nordirland RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 100, under henvisning til forslag fra Kommissionen ()), under henvisning til udtalelse fra Europa-Parlamentet (?), under henvisning til udtalelse fra Det Økonomiske og Sociale Udvalg (?), og ud fra følgende betragtninger: I henhold til aftalen om social- og arbejdsmarkedspoli- tikken, der er knyttet til protokol 14 om social- og arbejdsmarkedspolitikken, der er knyttet til traktaten, særlig aftalens artikel 2, stk. 2, vedtog Rådet direktiv 97/ 80/EF (?); dette medførte, at direktivet ikke gælder for Det Forenede Kongerige Storbritannien og Nordirland; på sit møde i Amsterdam den 16. og 17. juni 1997 bekræftede Det Europæiske Råd den enighed, der var opnået på regeringskonferencen, om at indarbejde aftalen om social- og arbejdsmarkedspolitikken i traktaten, og anførte, at der måtte foretages det fornødne for at give retlig virkning til Det Forenede Kongerige Storbritan- niens og Nordirlands intentioner om at efterkkomme de direktiver, som allerede er vedtaget på grundlag af aftalen om social- og arbejdsmarkedspolitikken, herunder direk- tiver, der måtte blive vedtaget inden Amsterdam-trakta- tens ikrafttræden; på Rådets samling den 24. juli 1997 enedes Rådet og Kommissionen om at gennemføre konklusionerne fra Det Europæiske Råds møde i Amsterdam; de enedes endvidere om at anvende samme procedure med de nødvendige ændringer i forbindelse med fremtidige direktiver, der vedtages på grundlag af aftalen om social- og arbejdsmarkedspolitikken; dette direktiv sigter mod at nå dette mål ved at udvide direktiv 97/80/EF til at omfatte Det Forenede Kongerige Storbritannien og Nordirland; det forhold at direktiv 97/80/EF ikke finder anvendelse i Det Forenede Kongerige Storbritannien og Nordirland, påvirker direkte den måde, hvorpå det indre marked fungerer; en effektiv gennemførelse i alle medlemsstater af princippet om ligestilling mellem mænd og kvinder, navnlig for så vidt angår bestemmelserne vedrørende bevisbyrden i forbindelse med forskelsbehandling på grundlag af køn, vil forbedre den måde, hvorpå det indre marked fungerer; vedtagelsen af dette direktiv medfører, at direktiv 97/ 80/EF bliver gældende i Det Forenede Kongerige; fra den dato, hvor dette direktiv træder i kraft, skal »medlemssta- terne« forstås således, at det også omfatter Det Forenede Kongerige Storbritannien og Nordirland; med hensyn til gennemførelsen vil Det Forenede Konge- rige Storbritannien og Nordirland få samme gennemførel- sesfrist på tre år som de øvrige medlemsstater til at vedtage de nødvendige love og administrative bestem- melser for at efterkomme direktiv 97/80/EF — UDSTEDT FØLGENDE DIREKTIV: Artikel 1 Direktiv 97/80/EF gælder for Det Forenede Kongerige Storbritannien og Nordirland, jf. dog dette direktivs artikel 2. Artikel 2 Efter første stykke i artikel 7 i direktiv 97/80/EF indsættes følgende stykke: »For Det Forenede Kongerige Storbritanniens og Nordirlands vedkommende ændres datoen den 1. januar 2001 i stk. 1 til 22. juli 2001«. Artikel 3 Dette direktiv træder i kraft på dagen for dets offentliggø- relse. Artikel 4 Dette direktiv er rettet til medlemsstaterne. Udfærdiget i Bruxelles, den 13. juli 1998. På Rådets vegne W. SCHUSSEL Formand 1 ()) EFT C 332 af 7. 11. 1996, s. 11. () EFT C 167 af 1. 6. 1998. () EFT C 157 af 25. 5. 1998, s. 64. () EFT L 14 af 20. 1. 1998, s. 6.